

	TECHNINĖ SPECIFIKACIJA

	1. 
	Sąvokos

	1.1. Užsakovas – uždaroji akcinė bendrovė „GRINDA“ (toliau – Perkančioji organizacija).
1.2. Rangovas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro sutartį.
1.3. Darbai – Vilniaus miesto švietimo įstaigų vidaus inžinerinių sistemų modernizavimas.

	2. 
	Bendrosios nuostatos

	2.1. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. Perkančioji organizacija, vykdydama pirkimą, siekia racionaliai naudoti tam skirtas lėšas bei užtikrina, kad būtų laikomasi aplinkos apsaugos, socialinės ir darbo teisės įpareigojimų vykdant pirkimo sutartis.
2.2. Bet kokia informacija, apklausos sąlygų paaiškinimai, pranešimai ar kitas Perkančiosios organizacijos ir dalyvio susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę dalyviai).

	3. 
	Pirkimo objektas
	Vilniaus miesto švietimo įstaigų vidaus inžinerinių sistemų modernizavimas (toliau – Objektas).

	4. 
	Pirkimo objekto apimtys (kiekiai)
	1
	Perkamas visas nurodytas Darbų kiekis. Perkančioji organziacija įsipareigoja nupirkti visą Darbų kiekį. 

	5. 
	Darbų atlikimo vieta
	5.1. Lopšelis-darželis Pakalnutė, Architektų g. 44;
5.2. Lopšelis-darželis Obelėlė, Architektų g. 204;
5.3. Lopšelis-darželis Giraitė, Erfurto g. 42;
5.4. Lopšelis-darželis Molinukas, Keramikų g. 34;
5.5. Lopšelis-darželis Rasa, Daukšos g. 15;
5.6. Lopšelis-darželis Vandenis, P. Žadeikos g. 14A;
5.7. Lopšelis-darželis Žuvėdra, Parko g. 8a;
5.8. Lopšelis-darželis Žvangutis, Rinktinės g. 38a;
5.9. Lopšelis-darželis Želmenėliai, Šaltkalvių g. 30;
5.10. Lopšelis-darželis Delfinukas, V, Maciulevičiaus g. 32/9;
5.11. Lopšelis-darželis Bangelė, Žemaitės g. 3;
5.12. Lopšelis-darželis Žirmūnėliai, Žirmūnų g. 13;
5.13. Karoliniškių muzikos mok., L. Asanavičiūtės g. 2;
5.14. Lopšelis-darželis Boružėlė, Latvių g. 40.

	6. 
	Darbų atlikimo terminas
	Nuo 2026 m. birželio 1d. iki 2026 m. rugpjūčio 21 d.

	7. 
	Darbų atlikimo termino pratęsimas ir sąlygos
	7.1. Susidaro neįprastai nepalankios klimato sąlygos, tai yra, tokios sąlygos, kurių profesionalus bei patyręs Rangovas negalėjo numatyti Pirkimo metu iki pasiūlymų pateikimo termino pabaigos, įvertinęs Lietuvoje viešai skelbiamus  klimato duomenis ir prognozes;
7.2. Darbų vėlavimą sąlygoja Valdžios institucijų, energijos ar vandens tiekėjų sprendimai, veiksmai arba neveikimas, su sąlyga, kad Rangovas kruopščiai laikosi nustatytų Valdžios institucijų, energijos ir vandens tiekėjų nustatytų procedūrų ir terminų;
7.3. Darbų vėlavimą sąlygoja Užsakovo, Užsakovo personalo ar 7.2. punkte nenurodytų trečiųjų asmenų, už kuriuos Rangovas neatsako, sprendimai, veiksmai arba neveikimas;
7.4. Dėl Lietuvos Respublikos teisės aktų, kurie turi įtakos sutartinių prievolių vykdymui, pasikeitimo, panaikinimo ir (ar) naujų teisės aktų įsigaliojimo;
7.5. Darbų atlikimo termino pakeitimo būtinybė atsirado dėl kitų nenumatytų aplinkybių, jei tokių aplinkybių kiekviena šalis, būdama protinga ir apdairi, negalėjo iš anksto numatyti.

	8. 
	Techniniai reikalavimai pirkimo objektui

	
	1. Reikalavimai darbų vykdymui
1.1. Tiekėjas prieš teikdamas pasiūlymą pirkimui ir informavęs objekto valdytoją gali apsižiūrėti darbų zoną ir įsivertinti darbų specifiką bei darbų apimtis.
1.2.  Vykdantieji statybos darbus turi turėti reikalingus kvalifikacinius atestatus.
1.3. Tiekėjas atsakingas už savo darbuotojų instruktavimą dėl darbų saugos.
1.4. Tiekėjas savo jėgomis užtikrina darbuotojų darbo saugos priemones ir saugumą darbų vykdymo metu.
1.5. Tiekėjas užtikrina, kad darbo metu darbuotojai bus atitinkamos kvalifikacijos, kuri privaloma pagal LR teisės aktus.
1.6. Tiekėjas iki pasirašant priėmimo – perdavimo aktą parengia darbų vykdymo grafiką kiekvienam objektui ir jį suderina su užsakovu.
1.7. Tiekėjas, darbų vykdymo metu, Užsakovui turės pateikti (į Užsakovo nurodytą platformą) naudojamų medžiagų eksploatacinių savybių deklaracijas, paslėptų ir atvirų darbų fotofiksacijas. Nesilaikant šio reikalavimo Užsakovas turi teisę nepriimti atliktų darbų aktų už darbus, kuriems nebuvo pateikta informacija nurodyta šiame punkte.
1.8.  Paslėpti ir atviri darbai fotografuojami tiekėjo pajėgumais ir pateikiami ne rečiau kaip 1 kartą per savaitę į Užsakovo nurodytą platformą.
1.9. Tiekėjas privalo pildyti elektroninį statybos darbų žurnalą vadovaujantis STR 1.06.01:2016 „Statybos darbai. Statinio statybos priežiūra“.
1.10. Remonto darbai turi būti vykdomi taip, kad statybos metu ir naudojant pastatytą statinį trečiųjų asmenų gyvenimo ir veiklos sąlygos, kurias jie turėjo iki statybos pradžios, galėtų būti pakeistos tik pagal normatyvinių statybos techninių dokumentų ir normatyvinių statinio saugos ir paskirties dokumentų nuostatas. Šios sąlygos yra:
1.10. statinių esamos techninės būklės nepabloginimas;
1.10. gaisrinę saugą reglamentuojančiuose dokumentuose nustatytų saugos priemonių išsaugojimas;
1.10. apsauga nuo keliamo triukšmo, vibracijos, elektros trikdžių ir pavojingos spinduliuotės;
1.10. apsauga nuo oro, vandens, dirvožemio ar gilesnių žemės sluoksnių taršos; 
1.10. gaisro gesinimo sistemų išsaugojimas.

2. Darbų saugos reikalavimai
2.1. Tiekėjas privalo laikyti Lietuvos Respublikoje galiojančių teisės aktų ir taisyklių, reglamentuojančių saugų statybos darbą. Tiekėjas privalo įskaitant, bet neapsiribojant:
2.1. užtikrinti, statybos darbų zonos aptvėrimą su įspėjamaisiais darbų saugos ženklais;
2.1. užtikrinti, kad pašaliniai asmenys vykdomų darbų metu nepatektų į darbų zoną;
2.1. užtikrinti, kad darbus vykdantis darbuotojai būtų išklausę darbų saugos darbo vietoje instruktažą;
2.1. užtikrinti, kad darbus vykdantis darbuotojai būtų blaivūs;
2.1. užtikrinti, kad darbus vykdantis darbuotojai statybvietėje naudotų darbo saugos priemones: šalmus, apsauginius akinius, pirštines, saugos batus ir kitas būtinas asmens apsaugos priemones;
2.1. Iškraunant krovinius užtverti šaligatvį ir užtikrinti pėsčiųjų saugumą;
2.1. Leisti Užsakovo atstovams, bet kuriuo sutarties vykdymo metu tikrinti kaip laikomasi darbų saugos reikalavimų pildant klausimyną (TS 1 Priedas). Užsakovo atstovams nustačius pažeidimus galiojančioms darbų saugos statyboje taisyklės Tiekėjui skiriama bauda nurodyta Sutarties sąlygose.

3. Aplinkosauga
3.1. Statybos metu susidariusios atliekos turi būti tvarkomos vadovaujantis „Statybinių atliekų tvarkymo taisyklėmis“ (patvirtintomis LR AM 2006-12-29 įsakymų Nr. D1-637).
Statybinės bei mišrios komunalinės atliekos sandėliuojamos tam tikslui įrengtose vietose pagal patvirtintus LR Socialinės apsaugos ir darbo ministro ir LR aplinkos ministro 2008 m. sausio 15 d. įsakymu Nr. A1-22/D1-34 darboviečių įrengimo statybvietėse nuostatus.
3.2. Statybos įranga ir transporto priemonės, naudojamos statybos darbams atlikti, turi būti techniškai tvarkingos, su atliktomis reikalingomis patikromis, nekelti pavojaus aplinkai ir dirbančiam personalui.
3.3.  Iš statyboje naudojamos technikos neturi tekėti eksploataciniai skysčiai, ar kitaip teršiama aplinka.
3.4. Pravažiavimo keliai ir praėjimo vietos turi būti švarios ir be kliūčių, esant reikalui Tiekėjas šias vietas prižiūri, remontuoja. 
3.5. Statybvietėje turi būti taikomos priemonės nuo dulkių, atliekos tinkamai
rūšiuojamos, sandėliuojamos ir išvežamos į atitinkamas, atliekas priimančias organizacijas.
3.6. Darbų zonoje, visa aplinka, kuriai buvo padarytas poveikis statybos darbų metu, turi būti
rekultivuota ar kitaip atstatyta į ne prastesnę būklę, nei buvo prieš pradedant vykdyti statybos darbus.
3.7. Vykdant statybos darbus, neturi būti sugadintas ar sunaikintas tretiesiems asmenims priklausantis turtas.
3.8. Tiekėjas turi įsivertinti, kad darbai vykdomi švietimo įstaigose ir dėl rugsėjo 1-osios švenčių, jo darbai gali būti apriboti objekto valdytojų nurodymais iki 1 savaitės termino. Tiekėjas turi darbą organizuoti taip, kad kuo mažiau skleistų statybinio proceso triukšmą vaikų pietų miego metu. Tiekėjas privalo užtikrinti prieš nurodytas šventes tvarkingą ir saugią darbo aplinką šios pauzės metu. 
4. Darbų ir medžiagų kokybės reikalavimai
4.1. Turi būti vadovaujamasi LR Statybos įstatymo ir galiojančiais statybos techniniais reglamentais, reglamentuojančiais perkamus darbus ir medžiagas.
4.2. Šie reikalavimai apima statybinių mechaninių medžiagų, įrengimų tiekimą, pristatymą į statybos aikštelę, pastatymą ir sumontavimą.
4.3.  Suremontuoti įrenginiai turi tenkinti esminius statinio reikalavimus. Tiekėjas turi užtikrinti, kad darbas būtų atliktas teisingai ir reikiama seka. Tiekėjas privalo užtikrinti, kad visos darbo dalys ir visos medžiagos tarpusavyje būtų suderintos.

4.4. Šildymo, šalto ir karšto vandentiekio vamzdynai
Vykdant darbus rangovas gali pasirinkti  kokia sistema atliks vamzdynų modernizavimo darbus, tačiau visame objekte esančioms sistemoms turi būti naudojama vieninga sistema.  Tiekėjas gali pasirinkti lituojamų polipropileninių vamzdžių (PPR) arba daugiasluoksnių (PEX/AL/PE). 
Šiame ir kituose susijusiuose pirkimo dokumentuose, tiekimo, montavimo bei kitų darbų paskirtis – įdiegti, sumontuoti, išbandyti ir perduoti eksploatacijai tinkamas sistemas. Visi darbai, kurie gali būti pagrįstai laikomi būtinais tinkamais sistemų eksploatavimui, turi būti: privalomi atlikti nepriklausomai nuo to, ar jie yra parodyti brėžiniuose arba apibūdinti šiame dokumente ar ne. Siūlydamas įrangą, Rangovas Užsakovo įvertinimui pateikia visų siūlomų medžiagų ir įrangos katalogus, prospektus bei brėžinius. Rangovas privalo pilnai parengti vamzdyną eksploatacijai, tai yra, turi atlikti vamzdžių montavimą ir prijungimą, naudodamas reikalaujamos kokybės tvirtinamąsias bei izoliacines medžiagas, vamzdžius ir fitingus. Rangovas nustato reikalingų medžiagų, fitingų kiekį  pagal atliktą darbo projektą. Rangovas atsakingas už tai, kad užtikrintų, jog visa sistemoje naudojama įranga ir medžiagos būtų sertifikuotos Lietuvoje ir patvirtintos vietinės valdžios atstovų.
Šalto ir karšto vandens vamzdynai montuojami buvusiose senų vamzdynų vietose prieš tai demontavus esamus vamzdynus. Horizontalūs vamzdynai tiesiami 0,002-0,005 nuolydžiu į sanitarinių prietaisų arba vandens išleistuvų pusę. Vandeniui išleisti žemutinėse tinklų vietose įmontuojami trišakiai su drenažiniais ventiliais ir aklėmis. Vamzdynų posūkiai daromi naudojant fasonines dalis arba lenkiant vamzdį. Vertikalieji vamzdynai neturi nukrypti nuo vertikalios ašies daugiau kaip 2 mm vienam ilgio metrui.
Atstumas tarp šaltojo ir karštojo vandentiekio vamzdžių turi būti ne mažesnis kaip 80  mm. Atstumas nuo statybinių konstrukcijų iki izoliuotų vamzdžių paviršių šviesoje turi būti ne mažesnis kaip 50 mm.
Vamzdynui kertant statybines konstrukcijas (sienas, pertvaras, perdenginius) jis montuojamas metaliniame arba plastikiniame futliare, kurio galai sutampa su konstrukcijos storiu ir lubų apdailos paviršiaus ir 15 mm virš grindų apdailinės dangos. Futliaro vidinis skersmuo turi būti 10-20 mm didesnis už vamzdžio išorinį skersmenį, o tarpas tarp jų užtaisytas nedegia medžiaga, netrukdančia vamzdžio linijiniam plėtimuisi.
Išardomieji vamzdynų sujungimai daromi jungimo su armatūra vietose ie tose vietose, kur būtina pagal montavimo ir eksploatavimo sąlygas.
Armatūrai tvirtinimo atramos įrengiamos atskirai. Armatūra nuo horizontalių vamzdynų įrengiama taip, kad suklys būtų nukreiptas vertikaliai ir horizontaliai ant vertikalių vamzdynų.
Vamzdžių pakabos ir atramos turi būti lengvai pašalinamos ir reguliuojamos. Pakabos turi būti pakankamai arti viena nuo kitos taip, kad vamzdžiai nesideformuotų. Vamzdynų fiksatoriai ir pakabos turi apsaugoti nuo triukšmo susidarymo ir perdavimo. Fiksatoriai ir pakabos turi būti tokie, kad vamzdžiai galėtų lengvai, be triukšmo pailgėti.

5.4.1. Jei naudojami lituojami polipropileno (PP-RCT) vamzdžiai
Pastato vandentiekio ir šildymo sistema montuojama iš PP-RCT polipropileninių vamzdžių ir PPR jungiamųjų dalių. Visi PP-RCT polipropileniniai vamzdžiai ir PPR jungiamosios dalys turi būti pagaminti gamintojo, užtikrinančio kokybės kontrolę pagal LST EN ISO 9001 reikalavimus ir turinčio šį sertifikatą. 
  
Jungiamosios dalys pagamintos iš polipropileno PPR. Vamzdžiai ir jungiamosios dalys jungiamos virinimo būdu. Galimi sistemos skersmenys: 20, 25, 32, 40, 50, 63, 75, 90, 110, 125mm.
   
	Vamzdžiai – medžiaga, struktūra
	PP-RCT monolitinis
(PP-RCT - polipropilenas, tipas 4)
 

	Jungiamosios dalys – medžiaga
	Polipropilenas PPR
 

	Vamzdžio klasė S / PN  / SDR 
	S4 / PN20 / SDR9
 

	Vamzdžių skersmuo x sienelės storis
	20 x 2,3 mm
25 x 2,8 mm
32 x 3,6 mm
40 x 4,5 mm
50 x 5,6 mm
63 x 7,1 mm
75 x 8,4 mm
90 x 10,1 mm
110 x 12,3 mm
125 x 14,0 mm
 

	Šiluminis ilginis plėtimasis (mm/mK)
	≤0,12
 

	Atsparumas slėgiui ir temperatūrai
	20oC, 19,3bar/50metų 
60oC, 10,2bar/50metų
70oC, 8,5bar/50metų
 


 
5.4.2. PPR vamzdžių suvirinimas
Sujungiant vamzdį su fasonine dalimi įmovoje, polifuzinis suvirinimas atliekamas tuo pat metu, tolygiai aplydant jungiamuosius paviršius. Nuimti nuo suvirinimo aparato aplydyti paviršiai tuoj pat sujungiami iki galutinės padėties, nesukinėjant nejudinant sujungtų dalių. Aplydytos dalys turi būti sujungtos ne ilgiau kaip per 3 sekundes. Suvirinimo darbams turi būti pasiruošta: atrinktos detalės pagal išorinį skersmenį ir sienelių storį, patikrinta vamzdžių ovališkumas (negali viršyti 10% sienelės storio), patikrinta ar vamzdžiai nepažeisti (neįskilę, nesubraižyti giliau kaip 0,5 mm). Nuvalyti nešvarumus, riebalus, dažus ir pan. nuo vamzdžių ir fasoninių dalių galų iš vidaus ir išorės. Rekomenduojama prieš suvirinimo pradžią atlikti bandomąjį naujos partijos vamzdžių suvirinimą. Vamzdžiai virinami sutinkamai DVS 2207 T11 reikalavimams.
5.4.3. Jei naudojami daugiasluoksniai (PEX/AL/PE) vamzdžiai
Pastato vandentiekio ir šildymo sistemos montuojamos iš daugiasluoksnių metalopolimerinių vamzdžių ir metalinių  presuojamų jungčių. Visi daugiasluoksniai metalopolimeriniai  vamzdžiai ir metalinės presuojamos jungtys turi būti tiekiami gamintojo, užtikrinančio kokybės kontrolę pagal LST EN ISO 9001 reikalavimus ir turinčio šį sertifikatą. 
Daugiasluoksniai metalopolimeriniai vamzdžiai ir jungiamosios dalys privalo atitikti LST EN 21003 standarto reikalavimus.
Jungiamios presuojamos dalys pagamintos iš cinkuoto žalvario. Jungiamosios dalys turi fiksuotą presuojamą gilzę, pagamintą iš nerūdyjančio plieno. Metalinės presuojamos jungtys turi 2 guminius sandarinimo žiedus, užtikrinančius 100%-inį jungties sandarumą, pagamintus iš elastomerinės medžiagos, atsparios aukštai temperatūrai. Presuojamų metalinių jungčių vamzdyno sistemos galimi skersmenys: 16, 20, 25, 32, 40, 50, 63, 75 mm.
 
Daugiasluoksnių vamzdžių ir metalinių presuojamų jungčių vandentiekio ir šildymo sistemos techninė specifikacija pateikta žemiau:

	Vamzdžiai – struktūra, aliuminio suvirinimo būdas, atitikimas standarto reikalavimams
 
	PE-Xc/AL/PE-HD (16-63mm) , aliuminis suvirintas lazeriniu būdu, LST EN 21003 
PE-RT/AL/PE-RT (75mm), LST EN 21003

	Jungiamosios dalys – medžiaga, jungimo būdas, atitikimas standarto reikalavimams
 
	Korpusas – cinkuotas žalvaris,  presuojamos, LST EN 21003

	Vamzdžių skersmuo x  sienelės storis*
	16 x 2,0 mm
20 x 2,25 mm
25 x 2,5 mm
32 x 3,0 mm
40 x 4,0 mm
50 x 4,5 mm
63 x 6,0 mm
75 x 7,5 mm

	Sistemos maksimali ilgalaikė darbinė temperatūra
	≥95 °C

	Sistemos maksimali trumpalaikė darbinė temperatūra
	≥100 °C

	Sistemos maksimalus darbinis slėgis
	≥10 bar

	Vamzdžio linijinis šilumos plėtimosi koeficientas 
	≤0,025 mm/mC

	Vamzdžio linijinis šilumos laidumo koeficientas 
	≤0,45 W/mK



5.4.4. Uždaromoji armatūra ir vožtuvai
Visos sklendės ir vožtuvai turi būti skirti minimaliam darbiniam slėgiui PN10. Visi flanšai turi būti pagal LST EN 1092-2:2000 ar analogiški.
Jei nenurodyta kitaip, viso sklendės turi būti atidaromos sukant prieš laikrodžio rodyklę. Rankenėlės turi būti lietos. Visi vožtuvai ir sklendės turi būti atsparūs korozijai vyraujančiomis sąlygomis. Jei kuri nors detalė pagaminta iš korozijai neatsparios medžiagos, ji turi turėti antikorozinę dangą.
Vandentiekio sistemoje naudojama armatūra turi būti iš korozijai atsparių medžiagų. Ji skirta montuoti vamzdynuose, transportuojančiuose vandenį iki 110ºC.
Movinė armatūra montuojama horizontaliuose ir vertikaliuose vamzdynuose srieginiu sujungimu, flanšinė armatūra DN50 ir daugiau jungiama flanšais.
Ant armatūros turi būti išlietas, įspaustas arba įkirstas gamintojo pavadinimas arba prekės ženklas.



5.4.3. Vamzdžių temperatūrinių deformacijų kompensavimo būdai
Eksploatuojant vandentiekio tinklus, sumontuotas iš plastikinių vamzdžių ir susidarius temperatūrų skirtumui vamzdynas keičia savo ilgį. Šiems vamzdynų pailgėjimams neutralizuoti sistemose numatomi įvairūs kompensatoriai. Vamzdžio pailgėjimas gali būti kompensuojamas vienu iš žemiau pateiktų būdų: naudojant kompensacines kilpas arba išlenkimo atramas arba naudojant specialius plieninius atraminius vamzdžių.
Maksimalus atstumas tarp nejudamų atramų, kai temperatūrų pokytis Δt=50ºC negali viršyti 10 m, o kai Δt=75ºC-7 m. Karšto ir cirkuliacinio vandens vamzdynuose turi būti atsižvelgta į galima vamzdžių pailgėjimą. Pailgėjimo kompensavimo priemonės sprendžiamos vadovaujantis vamzdynų gamintojų techninėmis specifikacijomis, rekomendacijomis ir nurodymais. 
Kompensacijos gali būti įvertintos vamzdžių lenkimo vietose, įrengiant nejudamas atramas. Nejudamos atramos gali būti įrengiamos prie trišakių, alkūnių ar tiesių fasoninių dalių.
Maksimalūs vamzdžių atramų intervalai turi būti tokie: 
1,0 m, kai diametras 15-20 mm
1,5 m, kai diametras 25-32 mm
2,0 m, kai diametras 40-50 mm
2,5 m, kai diametras 65-80 mm
3,0 m, kai diametras ≥100 mm

5.4.4. Izoliavimas šalto, karšto, cirkuliacinio vandentiekio ir šildymo vamzdynų
Vamzdynų ir armatūros izoliavimas atliekamas vadovaujantis šilumos tinklų vamzdynų izoliavimo taisyklėmis. 
Šilumos izoliacija turi būti be Floro angliavandenilių (CFC ir HCFC). Visos medžiagos turi būti tinkamos eksploatacijai esant projektinėms temperatūroms, neturi skatinti korozijos ar kokiu nors kitu būdu paveikti izoliuojamus paviršius, tiek sausoje tiek drėgnoje būsenoje.
Visos medžiagos turėsiančios sąlytį su oro srautu turi būti nedegios ar sunkiai degios.
Kiekviena į objektą pristatyta pakuotė ar standartinis izoliacijos ar priedų konteineris turi būti pažymėtas gamintojo antspaudu arba ant jų turi būti pritvirtinta lentelė su gamintojo pavadinimu bei medžiagos aprašymu.
Šilumos laidumas - užtikrinti jog šilumos laidumo reikšmės yra pagal LST EN 874 (BS 874) ir LST EN 2972 (BS 2972).
Ugnies plitimas - atitiktų LST EN 476 (BS 476) dalis 7, klasė 1.
Vamzdynų standartinis šilumos izoliacijos storis, mm.
	Nominalus vamzdžio
skersmuo
	25 ir mažiau
	32 - 75
	100 - 150

	Karšto, cirkuliacinio ir šildymo vamzdynai
	≥30
	≥40
	≥50



Vandentiekio vamzdyno izoliavimui skirtos medžiagos ir gaminiai turi būti gamykloje išbandyti ir turėti atitinkamą sertifikatą. Jie turi būti atsparūs ugnies ir dūmų poveikiui, netirpti ir neirti vandenyje.
Vamzdynai izoliuojami tada, kai atliktas jų hidraulinis išbandymas. Vamzdynų paviršius turi būti sausas ir švarus – nuvalytos dulkės, rūdys, tepalai, sriegimo drožlės ir kiti nešvarumai.
Kiekvienas vamzdynas izoliuojamas atskirai. Neizoliuoti naudojant izoliacinių medžiagų ir gaminių atkarpas, kai tinka visas gaminys.
Jei izoliuojamas vamzdynas, transportuojantis žemesnės negu 16 C temperatūros skystį ar dujas, jo izoliacijos garso barjeras turi būti ištisinis ir nepertrūkęs. Užsandarinti izoliacijos galus ir kampus. Taip pat nuo rasojimo turi būti izoliuotos vamzdžių atramos, laikikliai ir kitos laikančios metalinės dalys mažiausiai 15 mm atstumu.
Vamzdyno dalys, kuriomis tiekiamas vanduo į atskirus sanitarinius prietaisus ir kita, kurių ilgis iki 900 mm, gali būti neizoliuojamos.
Uždėti izoliacinį kevalą ant vamzdžio, užsandarinti išilginį sujungimą sandarinimo juosta. Izoliuojant šaltą vamzdyną, užsandarinti izoliacijos galus specialia garui nelaidžia mastika. Taip pat izoliuoti metalines atramas, laikiklius, naudojant metalo izoliavimo juostas. 
Izoliuojant vamzdynus, vadovautis konkretaus gamintojo nurodymais.  

Šalto vandentiekio vamzdynų izoliacija
Vamzdynai nuo rasojimo, priklausomai nuo vamzdžių skersmens, izoliuojami specialiai (su garso barjeru), tam skirta 9-13 mm izoliacija.
Vardinis tankis - 20 - 50 kg/m3.
Temperatūros ribos - 0 iki +95°C. 
Storis:
Kevalai – nuo 9 mm iki 13 mm storio. Skirti vamzdynams nuo 15mm iki 150mm skersmens. Matmenys - 2 m ilgio kevalai.
Šilumos laidumas - neviršyti 0.040 W/mK prie vidutinės temperatūros 20ºC.
Tokia izoliacijaizoliuojami:
Šalto vandens vamzdynai;
Visos izoliacinės medžiagos turi būti skirtos tai darbinei aplinkai, kurioje bus sumontuoti jomis izoliuoti vamzdynai.

Bandymas
Sumontuoto vamzdyno sandarumas tikrinamas normomis nustatytu slėgiu, t.y. 1,3 karto didesniu slėgiu už darbinį, tačiau ne mažesnį kaip 0,8 MPa, surašant atitinkamą protokolą. Bandomojo hidraulinio slėgio matavimas turi būti atliekamas atitinkamais matavimo prietaisais, protokole nurodant jų tikslumo klasę, prietaiso dydį (skersmenį), padalos vertę. 
Santechninių sistemų vamzdynų bandymai vykdomi prieš apdailos pradžią. Vamzdynų izoliavimas, tiesimo vagų, nišų ir angų užtaisymas atliekamas jau išbandžius sumontuotus vamzdynus.
Pastatų šaltojo ir karštojo vandentiekio sistemos išbandomos hidrauliškai hidrostatiniu metodu iki vandens ėmimo armatūros sumontavimo.
Hidraulinis bandymas vykdomas esant patalpose teigiamai temperatūrai. Plastikiniai vamzdynai bandomi ne anksčiau kaip po 2 valandų nuo darbo pabaigos. Vamzdynai užpildomi vandeniu taip, kad juose neliktų oro. 
Patikrinimas atliekamas dviem etapais: pradinio patikrinimo metu prie leistino eksploatacinio slėgio pridedami dar 5 barai. Per 30 minučių kas 10 minučių toks slėgis sukuriamas dar 2 kartus. Po 30 minučių slėgis negali būti sumažėjęs daugiau, kaip 0,6 baro, vamzdyne negali būti atsiradę nesandarių vietų. Bandymo metu turėtų būti stebimos visos sandūros. 
Pagrindinis patikrinimas atliekamas iš karto po pradinio patikrinimo. Trukmė 2 valandos. Pradinio tikrinimo sukurtas slėgis po dviejų valandų negali būti sumažėjęs daugiau kaip 0,2 baro. Vamzdyne neturi būti pastebima jokių nesandarių vietų.
Vamzdynų dezinfekavimas
Prieš pradedant eksploatuoti, geriamojo vandentiekio vamzdynas turi būti dezinfekuotas ir hidrauliškai bandomas vadovaujantis LST EN 805.
Vamzdynus reikia dezinfekuoti chloruotu vandeniu, naudojant pvz. Kalcio hipocloritą (max koncentracija 50mg/l chloro). Dezinfekuojantis tirpalas turi likti vamzdynuose minimaliam 30 minučių laikotarpiui. Po to išplaunamas geriamu švariu vandeniu, kol lieka nedaugiau 0,3-0,5 mg/l chloro.


Buitinių nuotekų sistema (jeigu numatyta pirkimo apimtyje)
Sistema skirta buitinių nuotekų iš sanitarinių mazgų, dušų, plautuvių virtuvėse nuvedimui savitaka į išorinius buitinius nuotekų tinklus. Vamzdynų skersmenys nuo D50 iki D100.
Buitinių nuotekų sistema projektuojama iš plastikinių vamzdžių.
 
PP ir PVC vamzdžiai buitinei nuotekų sistemai
PP vamzdžių techninės charakteristikos :
	Maksimali darbo temperatūra
	90°C

	Maksimali trumpalaikė temperatūra
	95°C

	Atsparumas šarminei/rūgštinei terpei
	pH 2 - 12

	Tankis
	~ 1,9 g/cm²

	Trūkstamasis pailgėjimas
	~ 29 %

	Tempiamasis stipris
	~ 13 N/mm²

	Tamprumo modulis
	~ 3800 N/mm²

	Temperatūrinis ilgėjimo koeficientas
	~ 0,09 mm/m K

	Atsparumo ugniai klasė
	~ B2 pagal DIN 4102

	Spalva
	šviesiai pilka, RAL 7035



PVC vamzdžiai ir jungiamosios dalys pagaminti iš neplastifikuoto polivinilchlorido.
Vamzdžiai atsparūs korozijai, jų neveikia cheminiais junginiais užterštas vanduo.
PVC vamzdžių techniniai duomenys: maksimali leistina pastovi temperatūra +60°C, +95°C (trumpalaikė iki 2 min., jei debitas yra 30 1/min.); tankis 1410 kg/m3; elastingumo modulis (l mm/min.) 3000 MPa; šiluminio laidumo koeficientas 0,15 W/m.K, linijinis šilumos plėtimosi koeficientas 0,7×10-4 oK-1.
 
Montavimas
Nuotekų horizontalūs vamzdžiai nuo sanitarinių prietaisų iki stovų tiesiami su nuolydžiu vandens tekėjimo kryptimi. Kiekvienas vamzdyno ruožas tiesiamas vienodu nuolydžiu iki pat įsiliejimo į kitą vamzdyną.
Vamzdžių posūkiai ir sujungimai įrengiami iš standartinių fasoninių dalių. PVC,PP vamzdžių ir fasoninių dalių jungtys sandarinamos minkštos gumos žiedais, atspariais agresyvioms medžiagoms.
Vamzdynai tiesiami paslėptai ir atvirai. Tais atvejais, kai montuojami paslėptai, ties revizijomis, dengiančioje sienelėje, paliekama 0,30-0,4 m dydžio anga su durelėmis. Revizijos ant stovų įrengiamos 0,3 m virš grindų. Stovai nuo vertikalės negali nukrypti daugiau kaip 2 mm ilgio metrui.
Prie statybinių konstrukcijų vamzdynai pritvirtinami laikikliais.
Vamzdynuose įrengtos pravalos uždaromos kamščiu ir prisukamu dangteliu. Įrengiant pravalą žemiau grindų, ties ja paliekamas 0,2x0,2 m ir 0,3x0,3 m dydžio liukelis.
Pravalos ilguose išvaduose numatomos šiais atstumais (pagal STR 2.07.01:2003): kas 6- 10 m, kai skersmuo 50 mm, ir kas 8-12 m, kai skersmuo 100-150 mm.
 
Visi ventiliaciniai vamzdžiai, praeinantys pro stogą, turi būti sumontuoti su sujungimo mova, užtikrinančia sandarumą, ir užtikrinant pilną vandens nepralaidumą.
Vamzdis turi baigtis 600 mm virš stogo apdailos paviršiaus su praplatinto galo sekcija ir ventiliaciniu narveliu, kartu su priedanga nuo oro sąlygų poveikio. Virš eksploatuojamo stogo ventiliacijos vamzdis turi būti iškeltas iki 3 m.
Visi buitinės nuotekinės stovai turi būti vėdinami.
Tiek PVC, PP vamzdynas, tiek vamzdynas iš pilkojo ketaus turi būti montuojamas prisilaikant įmonės gamintojos rekomendacijų bei nurodymų.
Rangovas privalo pilnai parengti vamzdyną eksploatacijai, tai yra turi atlikti vamzdžių montavimą ir prijungimą, naudodamas reikalaujamas kokybės tvirtinamąsias bei izoliacines medžiagas ir fasonines dalis, vadovaudamasis darbo projekto brėžiniais.
 
Plastikinių vamzdžių pjovimas
Prieš pradedant pjauti vamzdį, pjaunamą vietą būtina nuvalyti. Horizontaliai gulintį vamzdį reikia pjauti tiksliai, tiesiu kampu.
Nupjovus nuvalyti drožles, aštrų pjūvio kampą palyginti dilde, kad jungiant vamzdį su mova nebūtų pažeistas guminis žiedas.
 
Vamzdžių jungimas
Prieš įstatant lygų vamzdžio galą į movą, būtina patikrinti:
Ar lygusis vamzdžio galas yra nušlifuotas ir be drožlių;
Ar movos guminė tarpinė yra griovelyje ir ar ji nepažeista;
Ar lygusis vamzdžio galas ir mova yra švarūs.
Po to reikia patepti vamzdžio ir jungiamosios detalės lygųjį galą specialiu tepalu.
Lygųjį vamzdžio galą įstūmus į movą iki atramos pažymėti vietą, kur vamzdis sutampa su movos pradžia.
Būtina patikrinti ar lygusis vamzdžio galas yra savo vietoje (turi matytis 12 mm tarpas tarp pažymėtos vietos ir movos galo).
Jei vamzdynas bus užbetonuotas, reikia atsižvelgti į šiluminius išilginius poslinkius. Vamzdžius ir jungimo dalis reikia pritvirtinti, kad betonuojant nebūtų poslinkių. Tarpus tarp vamzdžių ir įmovų uždengti sandarinimo juosta, kad skiedinys nepakliūtų ant sandarinimo žiedų.
 
Vamzdžių tvirtinimas
Tvirtinant vamzdžius prie sienos horizontaliai, tarpas tarp atramų neturi būti didesnis kaip 1m.
Naudoti triukšmą sugeriančias apkabas, kurių skersmuo atitinka vamzdžio skersmenį.
Jei sistemoje gali susidaryti slėgis, sujungimo vietas reikia užfiksuoti, kad sujungos dalys neišsiskirtų ir nenukryptų nuo centrinės ašies.
Kad stovas nepasislinktų žemyn, kiekvieną stovą sudarančių vamzdžio atkarpų, turi būti pritvirtinta viena nejudamo tvirtinimo apkaba. Jungiamosios ir fasoninės dalys arba tokių dalių grupės turi turėti bent po vieną nejudamą tašką.
Kiekvienas horizontaliai sumontuotas vamzdis taip pat turi būti pritvirtintas viena nejudamo tvirtinimo apkaba. Visos kitos kiekvienovamzdžio, sumontuoto tiek vertikaliai, tiek horizontaliai, dalys turi būti pritvirtintos slankiojo tvirtinimo apkabomis.
Tvirtinant vamzdžius vertikaliai tarpas tarp atramų neturi būti didesnis kaip 2m. Tarpas tarp vamzdžio ir sienos neturi būti didesnis kaip 4 mm.
Priklausomai nuo vamzdžių skersmens, buitinių nuotėkų vamzdžių tvirtinimo prie sienų atstumai turi būti skirtingi.
Tvirtinimo detalės – su gumine tarpine.
Horizontalių ir vertikalių vamzdžių tvirtinimas. Atstumai tarp atramų.
	Vamzdžio skersmuo mm.
	Horizontalus tvirtinimas m.
	Vertikalus tvirtinimas m.

	50
	0,5
	1,0

	75
	1,0
	1,5

	90
	1,0
	2,6

	110
	1,0
	2,6





Konstrukcijos kirtimas vamzdžiu
Jei vamzdis kerta konstrukciją, susikirtimo vietoje turi būti specialus dėklas ar kitas įtaisas, leidžiantis vamzdžiui viduje šiek tiek judėti. Kad dėklas išlaikytų reikiamą formą, prieš betonuojant vamzdis pertraukiamas per jį.
Bandymas
Buitinių nuotekų šalinimo sistemos bandymas vykdomas pildant ją vandeniu ir apžiūrint, vienu metu atidarius 75% sanitarinių čiaupų. Jeigu apžiūrint sistemą, vamzdyne ir sujungimo vietose nerasta nutekėjimų, ji laikoma išbandyta.
Nuotekynė po grindimis bandoma užpildžius sistemą vandeniu per visą aukštą iki trapo, revizijos viršaus altitudės. Kiekvienas stovas bandomas atskirai.
Bandymas apiforminamas aktu.
Priešgaisrinė mova - apkaba
Perėjimuose tarp aukštų ant nuotekų stovų montuojamos priešgaisrinės apkabos (movos). Apkabos viduje esanti ugniai atspari medžiaga mechaniškai užsandarina reikiamą vietą ir ne mažiau kaip 90 minučių neleidžia prasiskverbti nei ugniai, nei dūmams.

5. Reikalavimų prioritetų tvarka
5.1. Šie reikalavimai turi būti skaitomi drauge su kitais pirkimo objekto dokumentais. 
5.2. Jei tarp reikalavimų, šios specifikacijos ar žiniaračių iškyla kokių nors skirtumų, svarbesne laikoma ši specifikacija.
5.3. Tiekėjas turi atkreipti Užsakovo dėmesį į visus didesnius neatitikimus prieš spręsdamas apie konkrečią interpretaciją.
5.4. Tiekėjas turi informuoti Užsakovą apie visus tokius neatitikimus prieš nuspręsdamas apie konkrečią interpretaciją, ypač teisinių dokumentų, nuostatų ar standartų atžvilgiu.


	9. 
	Kokybė ir trūkumų pašalinimas
	9.1. Rangovas privalo pašalinti defektus ir jų sąlygotą žalą, sutaisydamas, perdarydamas sutarties arba Įstatymų neatitinkančią Darbų ar Objekto dalį ar pakeisdamas ją nauja kokybiška dalimi.
9.2. Šalindamas defektus arba keisdamas defektų turinčius Statybos produktus ar Įrenginius, Rangovas privalo nustatyti ir pašalinti pirminę defekto priežastį, kad tokie defektai nepasikartotų.
9.3. Jeigu Rangovas atsisako pašalinti arba nepašalina defektų ir jų sąlygotos žalos per Užsakovo nustatytus protingus technologiškai pagrįstus terminus, Užsakovas turi teisę pašalinti defektus pats arba pasamdydamas trečiuosius asmenis, iš anksto apie tai informuodamas Rangovą, ir pareikalauti Rangovo atlyginti defektų ir žalos įvertinimo bei šalinimo išlaidas, taip pat atlyginti nepašalintą žalą.
9.4. Už vėlavimą pašalinti defektus, Užsakovas turi teisę reikalauti Rangovo sumokėti nustatyto dydžio baudą už kiekvieną dieną nuo termino pašalinti defektą pabaigos iki tokio defekto pašalinimo dienos. 

	10. 
	Garantija
	10.1. Pagrindinis Darbų garantinis terminas - 5 metai.
10.2. Garantinis terminas paslėptiems darbams (defektams paslėptuose statinio elementuose: konstrukcijose, vamzdynuose ir kt.) – 10 metų.
10.3. Garantinis terminas tyčia paslėptiems defektams – 20 metų.

	11. 
	Žalieji reikalavimai
	- 

	12. 
	Reikalavimai darbų vykdymui
	12.1. Vykdydamas Darbus Rangovas privalo tvarkingai laikyti ar sandėliuoti Statybos produktus, Įrenginius ir Priemones, o nereikalingus ar perteklinius jų kiekius nedelsdamas pašalinti iš statybvietės. Rangovas privalo kasdien valyti statybvietę ir kitas teritorijas, užterštas dėl Statybos darbų vykdymo. Rangovas privalo iš statybvietės pašalinti statybines ir kitokias atliekas, teršalus ir kitokias aplinkai pavojingas medžiagas, kurios gali susidaryti vykdant Darbus, bei tinkamai pildyti tokių atliekų ir medžiagų apskaitos ir sutvarkymo dokumentaciją.
12.2. Rangovas privalo į statybvietę leisti patekti ir joje būti tik Rangovo personalui ir Užsakovo personalui. Rangovas atsako už statybvietės apsaugą nuo neteisėto pašalinių asmenų patekimo.
12.3. Rangovas privalo pasirūpinti visu reikiamu Rangovo personalu, visais Statybos produktais, Įrenginiais, Priemonėmis, paslaugomis ir kitais dalykais, kurių reikia tam, kad būtų galima tinkamai ir laiku vykdyti ir užbaigti Darbus, Objektą ir kitas Rangovo pareigas pagal Sutartį bei pašalinti defektus.
12.4. Rangovas atsako už tai, kad vykdant Darbus būtų tinkamai ir laiku pildomas statybos darbų žurnalas ir jame būtų fiksuojama Darbų eiga ir visi su Darbais susiję įvykiai. Statybos darbų žurnalas turi būti pildomas vadovaujantis Įstatymų nustatyta tvarka ir reikalavimais. Statybos darbų žurnalas turi būti pildomas nuo Statybos darbų pradžios iki pabaigos.

	13. 
	Darbų vykdymo metu  pateikiami dokumentai
	13.1. Atliktų darbų aktus ir Pažymas apie atliktų darbų vertę;
13.2. Statybos darbų žurnalus su lydinčiais dokumentais;
13.3. Medžiagų ir Įrengimų sertifikatus, atitikties deklaracijas, visas naudojimo instrukcijas;
13.4. Bandymų rezultatų protokolai, įrodančius teigiamus bandymų (jei buvo tokių bandymų poreikis); 
13.5. Išpildomoji dokumentacija;
13.6. Darbų perdavimo-priėmimo aktai.

